Rapport fra IOPTMH 2024/2025 af Jonna Jensen, dansk repræsentant i International Organization of Physical Therapy in Mental Health.

Hvad er der sket siden DSFPMS’s generalforsamling i 2024?

Siden sidste år har jeg deltaget i 10 IOPTMH møder.

IOPTMH er organiseret i 4 komite’er: education, reseach, clinical practice, communication and institutional relations, hver komite bliver ledet af et bestyrelses medlem.

Jeg er medlem af education committee.

I denne komite havde vi sidste sommer en summerschool med emnet angst, depression og smerter. Sommerskolen bestod af en række videoer som deltagerne skulle se, en række online workshops og endelig for de som kunne, en dag i Columbia med fysisk fremmøde. Jeg stod for en online workshop samt underviste på den hele dag i Columbia.   
Denne summerschool er opstartet igen i år med de samme tiltag, blot på spansk, da vi har en del medlemslande som har spansk som hovedsprog.

Sammen med research komiteen foretog vi i forår 2024 en survey om uddannelse for fysioterapeuter indenfor Mental Health. Hvordan dette er på verdensplan og hvilke muligheder der er, samt om vi har en fælles definition om fysioterapi indenfor området.  
Der er ved at blive skrevet en artikel ud fra disse data. Indtil nu har definitionen af området være lavet af den tidligere bestyrelse i IOPTMH. Der er nu en ny på vej ud fra alle de fokusgruppe interview der blev foretaget. Jeg vil skrive på Facebook når artiklen er klar.

Hold i øvrigt øje med Facebook både IOPTMH og selskabets om webinarer mm.

d.15.maj er der webinar om Fascia. PS husk tilmelding.

Det næste der sker lige om lidt er at IOPTMH har en stand på WCPT’s verdenskongres i Tokyo.  
Der afholdes også generalforsamling under verdenskongressen.

Næste IOPTMH kongres er i Chile i 2026 d.17.-19.april.

Hilsen Jonna Jensen